ลุ้น SET รีบาวด์กรอบจำกัด แนวต้าน 1,415 จุด-เกาะติดศาลรธน.ตัดสินคดีนายกฯ
ลุ้น SET รีบาวด์กรอบจำกัด แนวต้าน 1,415 จุด-เกาะติดศาลรธน.ตัดสินคดีนายกฯ
ลุ้น SET รีบาวด์กรอบจำกัด แนวต้าน 1,415 จุด-เกาะติดศาลรธน.ตัดสินคดีนายกฯ
1 ธ.ค. 2563

นายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์รายย่อย บล.ซีจีเอส-ซีไอเอ็มบี (ประเทศไทย) กล่าวว่า ตลาดหุ้นไทยเช้านี้มีโอกาสที่ฟื้นตัวขึ้นได้แต่ไม่มาก หลังจากที่วานนี้ดัชนีฯร่วงไปจาก MSCI ปรับลดน้ำหนักการลงทุนหุ้นไทย ทำให้นักลงทุนต่างชาติขายออกมากว่า 4,000 ล้านบาท และตลาดบ้านเราก็ปรับขึ้นไปแรงก่อนหน้านี้แล้วด้วย ทำให้มีแรงขายทำกำไรออกมาบ้าง ประกอบกับมีความวิตกเกี่ยวกับการแพร่ระบาดไวรัสโควิด-19 ในประเทศ
อย่างไรก็ดี วันนี้ตลาดบ้านเราอาจได้รับอานิสงส์จากตลาดหุ้นในภูมิภาคเอเชียเช้านี้รีบาวด์ขึ้น เช่นเดียวกับดาวโจนส์ฟิวเจอร์สที่บวก 150 จุด แต่การปรับขึ้นตลาดบ้านเราอาจจำกัดเพราะต้องรอติดตามศาลรัฐธรรมนูญนัดวินิจฉัยความเป็นรัฐมนตรีของ พล.อ.ประยุทธ์ จันทร์โอชา นายกรัฐมนตรี และรมว.กลาโหม กรณีที่ใช้บ้านพักทหารหลังจากเกษียณอายุราชการแล้วในวันที่ 2 ธ.ค.นี้ และจะมีการชุมนุมทางการเมืองด้วย ทำให้เป็นปัจจัยกดดันในช่วงสั้น ส่วนราคาน้ำมันก็ยังรอผลการประชุมกลุ่มประเทศผู้ส่งออกน้ำมัน (โอเปก) และชาติพันธมิตร (โอเปกพลัส)ในสัปดาห์นี้
พร้อมให้แนวรับ 1,400-1,390 จุด ส่วนแนวต้าน 1,415-1,428 จุด